# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Ymgynghoriad ar yr ymateb i'r adolygiad o Fframwaith Safonau Moesegol Llywodraeth Leol**  |
| **DYDDIAD**  | **14 Tachwedd 2023** |
| **GAN** | **Rebecca Evans AS, y Gweinidog Cyllid a Llywodraeth Leol** |

Ym mis Mawrth cyhoeddais ymgynghoriad ar ymateb Llywodraeth Cymru i argymhellion adolygiad annibynnol Richard Penn o fframwaith safonau moesegol llywodraeth leol ("y fframwaith")

Daeth yr adolygiad i'r casgliad bod y fframwaith presennol yn 'addas at ei ddiben' a’i fod yn gweithio'n dda yn ymarferol. Fodd bynnag, awgrymwyd y gallai gwneud rhai newidiadau arwain at fwy o bwyslais yn y Fframwaith ar atal cwynion, gwella’r ffordd yr ymdrinnir â chwynion a sicrhau bod y safonau moesegol yn cael eu gwella ymhellach.

Roedd yr ymgynghoriad hefyd yn gofyn am farn ar nifer fach o faterion a gafodd eu codi wedyn mewn trafodaethau â rhanddeiliaid.

Heddiw, rwyf wedi cyhoeddi'r [Crynodeb o Ymatebion i'r Ymgynghoriad](https://www.llyw.cymru/argymhellion-yr-adolygiad-annibynnol-or-fframwaith-safonau-moesegol-adroddiad-richard-penn?_gl=1*h13cww*_ga*NzQzNzA2MDIwLjE2OTgyNTAxMjU.*_ga_L1471V4N02*MTY5ODY2NDIzMC4xLjEuMTY5ODY2NDMyNS4wLjAuMA..&_ga=2.51299689.1582720622.1698664231-743706020.1698250125). Cafwyd 31 o ymatebion i’r ymgynghoriad ac rwy'n ddiolchgar i bawb a ymatebodd am ystyried y materion a mynegi eu barn. Yn gyffredinol, roedd cefnogaeth eang i’r cynigion.